jkorsvik/nowiki_second_scrape_merged huggingface dataset:
Cristino Seriche Bioko

Cristino Seriche Malabo Bioko (født om lag 1940) var statsminister i Ekvatorial-Guinea fra 1982 til 1992.


== Politisk karrière ==
Han tilhører den etniske minoriteten bubi, som hovedsakelig lever på øya Bioko. I likhet med senere president Teodoro Obiang Nguema Mbasogo studerte han ved militærakademiet i Zaragoza fra 1964. Under regimet til Francisco Macías Nguema var han guvernør for Bioko, men i 1975 falt han i unåde og ble først satt i karanten i egen landsby og senere fengslet. 
I 1979 deltok han i Obiangs kupp mot onkelen Francisco Macías Nguema.
Embedet som statsminister hadde blitt avskaffet da landet ble uavhengig i 1968, men ble gjeninnført med den nye forfatningen av 1982. 14. april det året ble han utnevnt til statsminister under president Obiang.
Han hadde tidligere vært minister for offentlige arbeider. Ettersom den utøvende makten lå hos presidenten hadde han begrenset innflytelse.
Da Obiang grunnla enhetspartiet Partido Democrático de Guinea Ecuatorial (PDGE) i 1987 ble han, i likhet med alle andre politikere i landet, medlem av dette partiet. Han gikk av som statsminister den 4. mars 1992, og reiste i eksil til Spania.
I slutten av 2004 grunnla han opposisjonspartiet VDDC.


== Referanser ==
Bonifacio Ondó Edu

Bonifacio Ondó Edú-Aguong (født 1922, død 1969) var regjeringssjef i Ekvatorial-Guinea fra 1963 til 1968.


== Politisk karrière ==
Bonifacio Ondó Edu tilhørte flertallsbefolkningen fang. Han grunnla partiet Movimento Nacional de Unidas de Guinea Ecuatorial (MUNGE). 15. desember 1963 ble han utnevnt til regjeringssjef i den da spanske kolonien Ekvatorial-Guinea. I 1964 fikk Ekvatorial-Guinea selvstyre, men fortsatte å være underlagt Spania.
Han stilte til valg som president mot sin stedfortredende regjeringssjef Francisco Macías Nguema i september 1968, men ble slått av Macías i andre valgomgang. Da Ekvatorial-Guinea ble uavhengig 12. oktober samme år, ble Macías president. Ved parlamentsvalget som fant sted samtidig med presidentvalget fikk Ondó Edus parti MUNGE 10 av 35 mandater.
Som følge av at Macías utvidet sin makt reiste Ondó Edu i eksil i Gabon. Etter å ha kommet tilbake til Ekvatorial-Guinea ble han fengslet for «politiske forbrytelser». Fra offisielt hold ble det opplyst at han begikk selvmord i fengselet; det blir imidlertid antatt at han ble myrdet. Også andre som stod i opposisjon til den nye presidenten led denne skjebnen.


== Referanser ==
Silvestre Siale Bileka

Silvestre Siale Bileka (født 1939) var statsminister i Ekvatorial-Guinea fra 1992 til 1996.


== Politisk karrière ==
Han stammer fra øya Bioko, og utdannet seg til jurist i Spania og Sveits.
Etter 1982 var han høyesterettsdommer og justisminister i Ekvatorial-Guinea. I likhet med hele det politiske etablissementet ble han i 1987 medlem av president Teodoro Obiangs enhetsparti Partido Democrático de Guinea Ecuatorial. 4. mars 1992 ble han utnevnt til statsminister. Han gikk av 1. april 1996.
I januar 2000 ble han utnevnt til høyesterettsjustitiarius. Han trådte tilbake fra dette embedet 23. januar 2004.
Ángel Serafín Seriche Dougan

Ángel Serafín Seriche Dougan (født 1946) var statsminister i Ekvatorial-Guinea fra 1. april 1996 til 4. mars 2001.
I oktober 2000 kom han i økende grad under press på grunn av korrupsjonsanklager mot ham og medlemmer av hans regjering. Anklagene ble fremsatt av Teodoro Nguema Obiang Mangué, sønn av president Teodoro Obiang og regnet som en mulig etterfølger. Han bad om avskjed i slutten av februar 2001. Sønnen av presidenten var det eneste regjeringsmedlemmet som ikke gikk av, men fortsatte i den nye regjeringen.
Hans regjering ble også beskyldt for innblanding i narkotikahandel. Men i utlandet har mistankene om korrupsjon og delaktighet i narkotikahandel først og fremst rettet seg mot presidenten og hans familie.
Universitetet i Alicante

Universitetet i Alicante (valensiansk: Universitat d'Alacant, UA) ble etablert i 1979. Det er i dag om lag 30 000 studenter som studerer her. Den største campusen ligger i selve Alicante by. Universitetet tilbyr også spanskkurs for utenlandske studenter hele året gjennom og om sommeren.
Universitetet i Alicante er rangert som et solid internasjonalt universitet med utdanninger på alle nivåer og med betydelig forskning.


== Referanser ==


== Eksterne lenker ==
Cicerone UA – virtuelt besøk på universitetets campus Arkivert 22. juni 2007 hos Wayback Machine.
Universitat d'Alacant
Laundry Service

Laundry Service er det første engelske albumet til Shakira. Det ble utgitt i 2001 og gjenutgitt året etter.


== Sporliste ==
«Objection (Tango)» (Shakira) – 3:44
«Underneath Your Clothes» (Shakira, Lester Mendez) – 3:45
«Whenever, Wherever» (Shakira, Gloria Estefan, Tim Mitchell) – 3:16
«Rules» (Shakira, L. Mendez) – 3:40
«The One» (Shakira, Glen Ballard) – 3:43
«Ready for the Good Times» (Shakira, L. Mendez) – 4:14
«Fool» (Shakira, Brendan Buckley) – 3:51
«Te Dejo Madrid» (Shakira, T. Mitchell, G. Noriega) – 3:07
«Poem to a Horse» (Shakira, L. F. Ochoa) – 4:09
«Que Me Quedes Tú» (Shakira, L. F. Ochoa) – 4:48
«Eyes Like Yours (Ojos Así)» (G. Estefan, Shakira, J. Garza, P. Flores) – 3:58
«Suerte (Whenever, Wherever)» (Shakira, T. Mitchell) – 3:16
«Te Aviso, Te Anuncio (Tango)» (Shakira) – 3:43


== Eksterne lenker ==
(en) Laundry Service på Discogs 
(en) Laundry Service på MusicBrainz 
(en) Laundry Service på Spotify 
(en) Laundry Service på AllMusic
Ashley Massaro

Ashley Marie Massaro (født 26. mai 1979, død 16. mai 2019), bedre kjent som Ashley, var en amerikansk modell, danser, skuespiller og profesjonell fribryter. Hun er best kjent for sitt arbeid i World Wrestling Entertainment, der hun vant WWE RAWs diva-søk i 2005 og var på framsida av april 2007 utgaven av Playboy Magazine. Hun har også deltatt i den femtende sesongen av den amerikanske tv-serien Survivor, der hun var den andre deltakeren som ble eliminert.


== Oppvekst og personlig liv ==
Ashley Massaro vokste opp på Long Island, New York, der hennes bror og far konkurrerte i amatørbryting. Hun studerte på State University of New York, hvor hun fullførte en bachelor-grad i Communications, og en bachelor minor i Business.
Hun har flere tatoveringer, blant annet en svart og rosa nautisk stjerne på baksiden av begge hennes albuer, en rosa og rød drage rundt kanji bokstaver som betyr 'Trust No One " og en sommerfugl på hennes høyre hofte. Hun har også flere piercings, spesielt en "Monroe" og "Snakebites" på leppene hennes.
Ashley har tidligere vært sammen med WWE-wrestlerne Matt Hardy og Paul London.


== I Wrestling ==
Finishing and signature moves 

Crucifix pin – Tidlig 2006
Starstruck (Second rope diving side elbow drop)
Diving crossbody
Headscissors takedown
Hurricanrana
Monkey flip
SpearWrestlers managed

Trish Stratus
Brian Kendrick
Paul LondonKallenavn

The Dirty DivaInngangs Sanger 

"Be Yourself" av Audioslave (Brukt under Diva Search)
"Indie Rock Cafe" av Jim Johnston (Brukt eksklusivt på Pay-Per-Views)
"Jetset" av Jim Johnston
"Bleedsuckers" av Jim Johnston
"Light a Fire" av Nuts In A Blender
"Lets Light A Fire Tonight" av Aiden


== Referanser ==


== Eksterne lenker ==
(en) Ashley Massaro – kategori av bilder, video eller lyd på Commons 
(en) Ashley Massaro på Internet Movie Database 
(en) Ashley Massaro hos The Movie Database 
Ashley Massaro på Twitter 
Ashley Massaro på Myspace 
(en) Ashley Massaro – Cagematch 
(en) Ashley Massaro – wrestlingdata.com 
(en) Ashley Massaro – Online World of Wrestling 
(en) Ashley Massaro – Online World of Wrestling
Per Anders Langerød

Per Anders Torvik Langerød  (født 3. mai 1985 i Arendal) er en norsk Arbeiderpartipolitiker og organisasjonsperson som jobber for Arbeiderpartiet på Stortinget. Han har tidligere vært bystyrerepresentant i Oslo (2011-2019), leder av Grünerløkka Arbeiderparti og byrådssekretær i Oslo Kommune. Han har også tidligere vært leder av Norsk Studentunion. Langerød har også vært nestleder for AUF i Oslo og leder for Arendal AUF. Langerød har en mastergrad i statsvitenskap ved Universitetet i Oslo (2012).
Per Anders Langerød flyttet til Oslo i 2005 for å studere statsvitenskap ved Universitetet i Oslo (UiO). Han har bakgrunn som lokalpolitiker for Arbeidernes ungdomsfylking og Arbeiderpartiet og har vært aktiv i flere tverrpolitiske organisasjoner. I 2006 ble han valgt til velferdsansvarlig i Norsk Studentunion, et fulltidsverv med fokus på studenters levekår og velferdstilbud. Ved neste Landsting i NSU ble han valgt til leder for perioden 2007-2008.Langerød var kandidat til bystyrevalget første gang i Oslo 2011. Han ble valgt inn i Oslo bystyre for Arbeiderpartiet. For perioden 2015-2019 ble Langerød valgt inn som 1.vara, men har møtt fast i hele perioden.
Han har også arbeidet for Norges Røde Kors, og Studentsamskipnaden i Oslo og Akershus, og ble i 2019 utnevnt som byrådssekretær for byråd i Oslo, Tone Tellevik Dahl, og deretter for helsebyråd Robert Steen.


== Politiske verv ==
Leder av Grünerløkka Arbeiderparti
Medlem av Oslo Bystyre fra 2011-2019
Styremedlem i Oslo Arbeidersamfunn.
Styremedlem i Baroniet Rosendal.
2007-2008: Leder av Norsk Studentunion (NSU)
Nestleder av AUF i Oslo og medlem av AUFs landsstyre
Styremedlem i Statens lånekasse for utdanning
Styremedlem i Universitets- og høgskolerådet (UHR)
Leder av Arendal AUF


== Utøya ==
Langerød overlevde massedrapene på Utøya 22. juli 2011, gjennom å hoppe i havet og svømme under vann da han ble skutt på av gjerningsmannen. I etterkant av terrorangrepene 22. juli, skrev Langerød en kronikk i Aftenposten om hvordan universitetene i større grad bør trene studentene i å delta i offentlig debatt.Per Anders Langerød utgjorde forsiden i Aftenposten på den offisielle minnedagen etter terrorangrepene 22. juli, 21. august 2011. 29. september 2011 var Langerød i Berlin og delte ut helteprisen «Die Goldene Henne» til Marcel Gleffe. Gleffe, som er tysk statsborger, reddet et 20-talls ungodmmer opp av vannet rundt Utøya, deriblant Per Anders Langerød.


== Referanser ==
Christian Klien

Christian Klien (født 7. februar 1983 i  Hohenems i Østerrike) er en østerriksk Formel 1-fører som er testfører for Hispania Racing F1 Team.
Klien debuterte for Jaguar i 2004, og han ble med teamet når det ble kjøpt opp av Red Bull GmbH og gjort om til Red Bull Racing før 2005-sesongen. Han kjørte for Red Bull i to år, men mistet setet sitt før de siste tre løpene i 2006-sesongen til nederlandske Robert Doornbos.
Etter nesten fire sesonger (2007-sen 2010) som testfører fikk Klien muligheten til å kjøre et Formel 1-løp igjen, denne gangen for HRT, teamet han har vært testfører for siden starten av 2010-sesongen, under Singapores Grand Prix som erstatter for en syk Sakon Yamamoto.


== Resultater ==


=== Karriereoversikt ===


=== Fullstendige Formel 1-resultater ===
(Forklaring) (Resultater i uthevet skrift indikerer pole position, resultater i kursiv skrift indikerer raskeste runde)


== Eksterne lenker ==
(de) Offisielt nettsted 
(en) Christian Klien – kategori av bilder, video eller lyd på Commons 
(en) Christian Klien – galleri av bilder, video eller lyd på Commons 
(de) Christian Klien – Munzinger Sportsarchiv 
(en) Christian Klien – Driver Database 
Karrierestatistikk på Driver Database
Kuvøse

Kuvøse er et medisinsk apparat som blir brukt for å gi et stabilt miljø for spedbarn som er født for tidlig eller alvorlig syke nyfødte. En kuvøse er vanligvis helt lukket, med luker over åpningene som en kan ta armene gjennom for å undersøke ungen. Kuvøsen hjelper til å holde kroppstemperaturen til barnet riktig, samt at den minsker risikoen for infeksjoner. Det er også vanlig at man bruker hansker og lignende beskyttelsesutstyr når man berører barnet for ytterligere å begrense infeksjonsfaren. I kuvøsen kan temperatur og luftfuktighet reguleres.


== Se også ==
Babyboks
As the Shadows Rise

As the Shadows Rise (utgitt 1993) er den første EPn til de norske black metal bandet Emperor.
Den har blitt gjennutgitt i split albumet True Kings of Norway i 2000 av Spinefarm Records. EP-en er også utgitt som bootleg av Hell Slaughter Records i 2006, begrenset til 300 kopier.


== Sporliste ==
«The Ancient Queen» (3:25)
«Lord of the Storms» (1:46)
«Witches Sabbath» (5:23)


== Artister ==
Ihsahn – vokal, gitar, keyboard
Samoth – gitar
Mortiis – bass
Faust – trommer


== Kilder ==
As the Shadows Rise hos Encyclopaedia Metallum
Joe DiBiase

Joe DiBiase er en amerikansk heavy metal bassist.
Jo var med å starte progressiv metal bandet Fates Warning i 1982, men sluttet i 1996 etter 7 albumutgivelser. Siste albumet han deltok på var Inside Out fra 1994. Han sluttet i Fates Warning på grunn av familiære omstendigheter, kona var gravid og han trengte en fast inntekt. Han ble erstattet av Joey Vera.


== Favorittartister ==
Steve Harris (Iron Maiden)
Phil Lynott (Thin Lizzy)


== Diskografi ==
Fates Warning

Night on Bröcken (1984)
The Spectre Within (1985)
Awaken the Guardian (1986)
No Exit (1988) (nyutgitt 2007)
Perfect Symmetry (1989)
Parallels (1991)
Inside Out (1994)


== Eksterne lenker ==
Intervju med Joe ifra 2001
Salamanca (Guanajuato)

Salamanca (Xidoo eller tepetate-stedet på otomí-språket) er en by og en kommune i den meksikanske delstaten Guanajuato. Byen ble grunnlagt av visekongen Gaspar de Zúñiga y Acevedo den 1. januar 1603 under navnet Villa de Salamanca. Folketellinger fra 2005 viser at byen hadde et innbyggertall på 143 838.


== Referanser ==
MobileMe

MobileMe var et abonnement-basert samling av elektroniske tjenester og programvare som ble tilbudt av Apple. MobileMe ble annonsert på WWDC 2008, og erstattet .Mac-tjenesten 9. juli 2008. Alle eksisterende .Mac-medlemmer ble flyttet til MobileMe automatisk.
30. Juni 2012 opphørte MobileMe og ble erstattet av iCloud.


== Funksjoner ==
Lagring
20 GB online lagringsplass med 200 GB månedlige overføringer. Familie pakken inkluderer dette for den største brukeren, samt 5 GB lagring og 50 GB overføringen for hver bruker (opptil fire ekstra brukere)Mail
 Push Mail. Inkluderer @me.com e-postadresse (.Mac-brukere også beholde @mac.com adressenAdressebok
Adressebok (Push). Når en kontakt er lagt til eller endret den oppdateres umiddelbart på alle brukerens enheter.Kalender
Kalender (Push). Når en kalender avtale er lagt til eller endret den oppdateres umiddelbart på alle brukerens enheter.Gallery
Offentlig fotogalleri. Bilder kan lastes opp på nettleser eller synkronisert med iPhoto på Apple Macintosh og ved å sende den fra iPhone og iPod touch.iDisk
iDisk, som er tilgjengelig via en nettleser, Finder på en Mac, eller som en ekstern disk i Microsoft Windows. iDisk kan også dele filer via e-post til en kobling til den tiltenkte mottakeren. En annen funksjon er å sette en utløpsdato på lenken. Dette betyr tilgang til filen vil stoppe etter et angitt antall nedlastinger eller etter bestemte tidsperioden.Web 2,0
MobileMe bruker  Ajax for å forsøke å simulere utseendet og preget av desktop-applikasjoner på brukerens nettleser.Nettleserstøtte
Støttede nettlesere er:  Safari 3 eller nyere (Mac + PC),  Firefox 2 eller nyere (Mac + PC), eller Internet Explorer 7 (PC) eller senere.


=== Synkronisering ===
Med MobileMe  kan man synkronisere:

Bokmerker fra Safari (Mac + PC) og Internet Explorer (PC)
Kalender
Kontakter fra Adressebok
Dashboard widgeter
Dock objekter
Nøkkelringer
Epostkontoer
Epostregler, signaturer og smartepostkasser fra Mail
Notater
Innstillinger i valgpanelet
Zamora de Hidalgo

Zamora de Hidalgo er en by og en kommune i den meksikanske delstaten Michoacán. Byen ble grunnlagt i 1574 av visekonge Martín Enríquez de Almanza. Navnet kommer fra byen Zamora i Spania. Folketellinger fra 2005 viser et innbyggertall på 127 606 i Zamora de Hidalgo.
Prato Nevoso

Prato Nevoso (eller Pratonevoso) er et vintersportssenter i det nordlige Italia. Det ligger om lag 1480 meter over havet i kommunen Frabosa Sottana i provinsen Cuneo i Piemonte.


== Målgang i Grand Tours ==
Prato Nevoso har vært målgang for tre etapper i Giro d'Italia og én i Tour de France.
Cuneo

Cuneo (piemontesisk Coni) er en by i Italia. Cuneo er hovedstad i provinsen Cuneo i regionen Piemonte og har om lag 55 000 innbyggere.
Byen ligger ved foten av De maritime Alpene ved elva Stura di Demonte der den renner ut fra Valle Stura. Nabokommunene er Boves, Cervasca, Vignolo, Beinette, Peveragno, Castelletto Stura, Caraglio og Tarantasca.


== Referanser ==


== Eksterne lenker ==
Offisielt nettsted 
(en) Cuneo – kategori av bilder, video eller lyd på Commons 
(en) Cuneo – galleri av bilder, video eller lyd på Commons 
Informasjon om Cuneo
Minatitlán

Minatitlán er en by og en kommune i den meksikanske delstaten Veracruz. Byen er viktig for oljeproduksjon i Mexico, og et av Pemex sine oljeraffineri befinner seg i denne byen. I 2005 hadde kommunen 151 983 innbyggere, mens byen hadde 152 907. Kommunen har et areal på 4 123,91 km².
Mye av byen ligger på gjenvunnet og tørrlagte våtområdet og mange nye hus som ble bygget på disse områdene har en tendens til å synke opptil flere meter før de setter seg. Mye av det omliggende og ikke kultiverte landområdene er myrer og våtområder, særlig mot nordøst i retning av Coatzacoalcos.
I Minatitlán et oljeraffineri, Refinería Gral. Lázaro Cárdenas,  som ble opprettet i 1906, og det første av sitt slag som ble opprettet i Latin-Amerika. Siste endelse i navnet er en hyllest til tidligere president Lázaro Cárdenas del Río som nasjonaliserte Mexicos oljeressurser. Raffineriet gjennomgikk en utvidelse som begynte i 2003 for å bringe kapasiteten opp til 240 000 fat per dag, en økning fra tidligere på 185 000 fat per dag. Den lokale økonomien er i stor grad avhengig av oljeindustrien og handel.
Et marked og en festival, Feria del Café y Minería («Kaffe og gruve-marked») blir holdt årlig i januar måned.


== Referanser ==


== Eksterne lenker ==
Lomas de Tacojalpa arkeologiske sted Arkivert 4. januar 2014 hos Wayback Machine.
International Airport Minatitlán
Minatitláns kommunale nettsted
Cashis

Ramone Johnson, bedre kjent under artistnavnet Ca$his/Ca$his, er en amerikansk rapper, født og oppvokst i Chicago. Han er også med i gjengen «Gangster Disciples». Cashis startet sin kerriere da han sendte en demo tape til Shady records label og i 2006 fikk han en liten del på sangen "You don`t know" med 50 Cent, Eminem og Lloyd Banks. Allerede året etter ga han ut eget materiale.


== Diskografi ==


=== Album ===
2007: The County Hound EP
2008: Loose Cannon
2009: Six-Point Stars & Cocked Hats
2011: The Vault
2012: The Art Of Dying (Deluxe Edition)
2013: The County Hound 2 (Deluxe)
2014: Euthanasia
2015: The County Hound 3
2016: Shady Capo
2016: CA-$
2016: CA-$ 1.5
2017: 1 of 1


== Mixtape ==
2006: Bogish Boy Vol. 1
2007: Bogish Boy Vol. 2
2008: Bogish Boy 300
2008: Bogish Boy Vol. 4: Incase You Forgot
2008: Homeland Security (with Young De; hosted by DJ Whoo Kid)
2009: Bogish Boy Vol.5: Euthanasia
2010: The Re-Introduction
2011: The Vault
2011: Rooftop Series Vol.1
2012: Church on the Move
2012: Loose Cannon (Hosted by DJ Far)
2014: OG & Green Tea
2015: I'm Getten Mine
2016: The Cook Up
2016: The Cook Up 2
2017: Westbrook MVP
2017: Before 1 of 1
2017: Love Life Loyalty
2017: The Best Now
2017: Og & Green Tea 2


== Eksterne lenker ==
(en) Cashis på Internet Movie Database 
(en) Cashis på Apple Music 
(en) Cashis på Discogs 
(en) Cashis på MusicBrainz 
(en) Cashis på Spotify 
(en) Cashis på Songkick 
(en) Cashis på Last.fm 
(en) Cashis på Last.fm 
(en) Cashis på AllMusic 
Cashis på Twitter 
Cashis på Instagram 
Cashis på Myspace
Shōnen-ai

Shōnen-ai (med japanske skrifttegn 少年愛, «guttekjærlighet») er en betegnelse fra japansk anime eller manga for historier om kjærlighet mellom unge menn, spesielt av bishōnen (美少年). Sjangeren oppstod med en tegneserie i 1973.
Shounen-ai er mindre seksuelt orientert enn yaoi, og av og til overhodet ikke. Shounen-ai er meget populært i Japan, spesielt blant tenåringspiker. Sjangeren er også  fått et publikum i Europa og USA, spesielt blant 18-24 år gamle heteroseksuelle kvinner og homoseksuelle menn.


== Shöjo-ai ==
Shöjo-ai (shoujo-ai) er tilsvarende fortellinger om kjærlighet mellom jenter. Når en tegneserie betegnes som shonen-ai eller shoujo-ai, handler den om det følelsesmessige forholdet, og ikke om sex.
Liste over førsteplasser på den norske singellisten

Liste over førsteplasser på den norske singellisten er en oversikt over samtlige sanger som har toppet VG-lista, Norges offisielle singelliste. Hitlisten startet opp i avisen VG i oktober 1958 med en oversikt over de mest solgte singlene i Norge uken i forveien. I dag omfatter singellisten også digitalt salg og strømming.


== Om singellisten ==
VG-lista er Norges offisielle oversikt over de mest solgte og strømmede sangene og albumene i Norge den foregående uken. Listen publiseres hver fredag i VG og som radioprogram på NRK P3. Listen utarbeides av IFPI Norge på grunnlag av all musikk som er solgt digitalt og analogt i Norge uken i forveien – samt strømmet i Norge over strømmetjenester som Spotify og Tidal. De 40 mest solgte og strømmede sangene utgjør topp 40-listen. Siden 2003 har alle listene vært tilgjengelig på internett via VG Nett og på det internasjonale hitliste-nettstedet www.norwegiancharts.com.


=== Lengst på topp ===

Singelen som har ligget lengst på toppen av listen, er «Yes Sir, I Can Boogie» med Baccara. Sangen toppet listen i 22 uker i 1977 og 1978.


=== Flest på topp ===

The Beatles har toppet VG-lista med flest sanger – hele 21 ulike singler. På andreplass kommer Cliff Richard med ti singler. På tredjeplass kommer Elvis Presley med ni singler, etterfulgt av a-ha og Rihanna som begge har åtte.


== Førsteplasser gjennom tidene ==
Tabellen under omfatter samtlige sanger som har toppet VG-lista siden starten i 1958. Den er laget som en løpende tabell for å kunne sortere på dato, artist, sangtittel eller antall uker på førsteplass. Dersom en sang har toppet listen i flere omganger, er sangen oppført for hver gang den toppet listen. Sangtittelen er imidlertid da etterfulgt av koden (re), og antall uker er satt i kursiv for å vise at dette ikke er sangens første topplassering.
De første tiårene ble det enkelte uker ikke utarbeidet noen lister, blant annet i påsken og julen. Noen år har også 53 uker med lister, mens andre år har 52 uker. Engelske skrivemåter som &, remix og feat. er oversatt til norsk med og, remiks og med. 


== Se også ==
Liste over førsteplasser på den norske singellista i 2015
Liste over førsteplasser på den norske singellista i 2021
Liste over førsteplasser på den norske singellista i 2022
Liste over førsteplasser på den norske singellista i 2023
Liste over førsteplasser på den norske albumlista
VG-lista


== Referanser ==


== Eksterne lenker ==
VG-lista – Topp 20
VG-lista hos NorwegianCharts.com
Boca del Río

Boca del Río er en by og en kommune i den meksikanske delstaten Veracruz. Byen befinner seg ved kysten av Mexicogolfen ved utløpet av Jamapa-elven syd for Veracruz by. Derifra navnet «Boca del Río» som kan oversettes til «Elvemunningen» på norsk. Kommunen har et totalt areal på 42 km² og folketellinger fra 2005 viser et innbyggertall på 141 906 for kommunen. Boca del Río grenser mot Alvarado i syd og Medellín i øst. I 1518 kalte de spanske conquistadorene området for Río Banderas. I 1988 fill Boca del Rio bystatus.
Władysław Bartoszewski

Władysław Bartoszewski (vwaˈdɨswaf bartɔˈʃɛfskʲi; født 19. februar 1922 i Warszawa, død 24. april 2015 i Warszawa) var en polsk politiker, sosial aktivist, journalist, forfatter, historiker, Auschwitz-fange, soldat i Armia Krajowa, polsk motstandsmann, deltager i Warszawaoppstanden og to ganger utenriksminister i Polen.
Bartoszewski mottok i 1995 Den hvite ørns orden fra Polens president og i 2006 Sankt Gregor den stores orden fra Vatikanstaten. Han var æresborger av Israel.


== Referanser ==